xunta pola defensa de la llingua
#000000
Archivu de la categoría ‘Telegram’
#000001
Güei ye’l día de Telegram n’asturianu y ye que dempués de más d’un añu, (y dellos meses ensin anovar tresnando esti anovamientu), tamos arguyosos d’anunciar que yá podéis baxalu dende la Play Store. ¡Algamémoslo, collacios!
#000002
La competencia ha rindise, nós tamos equí porque naguamos pola privacidá nos nuesos preseos y tamos na revolución. La competencia nun va poder con nós y sabéislo.
#000004
Arriendes d’eso, tamos arguyosos tamién d’espublizar los paquetes de pegadielles qu’apocayá anunciamos per Twitter y que de xuru van prestavos milenta. Les opciones pa instalos son, primir en caún los enllaces dende’l restolador del movil y dempués escoyer l’apertura de les URL con Telegram, darréu Telegram amosarávos un ventanu cola vista previa de les pegadielles y u namái tienes de primir n’«AMESTAR». Sicasí, si tenéis un collaciu/a que nun ye quien o nun sabe instalar les pegadielles, podéis unvia-y una y dempués dici-y qu’al primir nella va apaece-y un ventanu u namái tien de da-y a «AMESTAR A PEGADIELLES» y dempués n’otru ventanu da-y a «AMESTAR». Por embargu, si dempués d’alloriar coles pegadielles y fartucate d’amestales nun quies nin la metá d’elles, nel menú d’Axustes y na estaya “Mensaxes” tienes una opción nomada “Pegadielles” u podrás xestionar toles tos pegadielles ya incluso poder tamién compartiles dende ehí pente enllaz. ¿Quién dixo que faltaben opciones?
#000005
Y pa finar, nun podemos escaecemos de la bayura, pero bayura de carauterístiques nueves que trai esti anovamientu y que podréis ver na páxina de l’aplicación na Play Store. Por embargu, la páxina vieya u baxabais Telegram va dexar d’ufrir la posibilidá de baxar les versiones vieyes de Telegram n’asturianu, qu’a partir de güei queden ensin sofitu y que dempués d’unos meses van dexar de furrulavos.
#000006
Ensin más dexámosvos esfrutar coles pegadielles y l’anovamientu que marca una dómina nueva en Telegram n’ast. ¡¡¡Esfrutái!
#000007
Anovamientu estraordinariu de Telegram disponible
#000009
Bienllegaos a la dómina de la mensaxería
#000010
– Igua col visor d’imáxenes y la xuba d’éstes en Telegram que facía zarrar de mou forciáu l’aplicación
#000011
NOTA: ¡Ye perimportante qu’anovéis l’aplicación porque dientro poco la función “Allugamientu” dexará de furrular en versiones vieyes!
#000014
Ayeri, Atopa ( presentó un serviciu nuevu, la posibilidá d’usar Telegram dende un restolador web (Firefox, Chrome o Safari)
#000016
Les posibilidaes qu’ufre poder usar Telegram dende un restolador son perinteresantes: escribir con un tecláu afayadizu, usalu en dellos ordenadores y nun tener qu’instalar nada (incluso puede usase dende un móvil que tenga Firefox o Chrome).
#000017
Si yá tienes Telegram nel to móvil, nun tienes más que abrir Firefox y dir a: y pista!
#000018
Recordámosvos que si usáis Android, dende Softastur ufrímoste l’aplicación n’asturianu dende fai unos meses, y que puedes baxala dende equí. Ensin dulda, cada vegada tenemos más caminos hacia la normalización que la nuestra llingua merez. 😉
#000019
– Mou d’instalación más cenciellu
– Nuevu motor de notificaciones independiente de Google Services
– Amestada nueva galería de semeyes.
– Agora pues unviar darréu semeyes illimitaes a los tos contautos gracies a la escoyeta d’imáxenes
– Navegación con desplazamientu n’Android 3.+
– Ameyoramientos ya igües con dellos fallos
#000021